CELEX: 32020R0211
Language: fi
Date: 2020-02-17 00:00:00
Title: Neuvoston täytäntöönpanoasetus (EU) 2020/211, annettu 17 päivänä helmikuuta 2020, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

17.2.2020   
               
               
                  FI
               
               
                  Euroopan unionin virallinen lehti
               
               
                  LI 43/1
               
            
         NEUVOSTON TÄYTÄNTÖÖNPANOASETUS (EU) 2020/211,
         annettu 17 päivänä helmikuuta 2020,
         Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä tammikuuta 2012 asetuksen (EU) N:o 36/2012.
                  
               
                     (2)
                  
                  
                     Ottaen huomioon, että merkittävät liikemiehet tekevät suuria voittoja yhteyksillään Assadin hallintoon ja auttavat puolestaan rahoittamaan kyseistä hallintoa muun muassa yhteisyrityksillä, joita eräät johtavat liikemiehet ja yhteisöt ovat perustaneet valtion tukemien yhtiöiden kanssa pakkolunastettujen maa-alueiden kehittämiseksi, kyseiset liikemiehet ja yhteisöt tukevat Assadin hallintoa ja hyötyvät siitä muun muassa pakkolunastettujen maa-alueiden käytön kautta.
                  
               
                     (3)
                  
                  
                     Lisäksi Syyrian konfliktin vuoksi kotiseuduiltaan siirtymään joutuneiden henkilöiden maa‐alueiden pakkolunastus, johon Assadin hallinto on ryhtynyt, estää kyseisiä henkilöitä palaamasta koteihinsa.
                  
               
                     (4)
                  
                  
                     Kahdeksan luonnollista henkilöä ja kaksi yhteisöä olisi lisättävä asetuksen (EU) N:o 36/2012 liitteessä II olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.
                  
               
                     (5)
                  
                  
                     Asetus (EU) N:o 36/2012 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 36/2012 liite II tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 16, 19.1.2012, s. 1.
      
      
         
            LIITE
            
               1.   
               Lisätään seuraavat henkilöt asetuksen (EU) N:o 36/2012 liitteessä II olevassa A osassa (Henkilöt) olevaan luetteloon:
               
                            
                        
                        
                           Nimi
                        
                        
                           Tunnistetiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”288.
                        
                        
                           Yasser Aziz ABBAS
                           (alias Yasser, Yaser, Yasr; Aziz, Aziz; Abbas, Abas; ياسر عزيز عباس)
                        
                        
                           Sukupuoli: mies
                           Syntymäaika: 22.8.1978
                           Kansalaisuus: syyrialainen
                           Sukulaisia/liikekumppaneita tai yhtiökumppaneita/yhteyksiä: Bajaa Trading Services LLC, Qudrah Trading, Tafawoq Tourism Projects Company, Top Business, Yang King, Al-Aziz Group
                        
                        
                           Merkittävä Syyriassa toimiva liikemies. Tukee hallintoa ja/tai hyötyy siitä liiketoiminnan, muun muassa polttoaineen salakuljetuksen ja aseiden siirtojen kautta. Yasser Aziz Abbas saa voittoa helpottamalla öljyntuontia Syyrian hallinnon puolesta ja hyödyntää suhteitaan hallintoon saadakseen etuoikeutettuja liiketoimia ja etuuskohtelua.
                        
                        
                           17.2.2020
                        
                     
                           289.
                        
                        
                           Mahir BurhanEddine AL-IMAM
                           (alias ماهر برهان الدين الإمام)
                        
                        
                           Sukupuoli: mies
                           Kansalaisuus: syyrialainen
                           Asema: Telsa Groupin / Telsa Telecomin toimitusjohtaja
                           Sukulaisia/liikekumppaneita tai yhtiökumppaneita/yhteyksiä: Telsa Group / Telsa Telecom; Tazamon Contracting LLC; Castro LLC
                        
                        
                           Merkittävä Syyriassa toimiva liikemies, jolla on liiketaloudellisia intressejä matkailu-, televiestintä- ja kiinteistöalalla. Hallinnon tukeman Telsa Communication Groupin sekä Castro LLC:n toimitusjohtajana ja muiden liiketaloudellisten intressiensä kautta Mahir BurhanEddine Al-Imam hyötyy hallinnosta ja tukee sen rahoittamista ja lobbaustoimintaa sekä sen rakennuspolitiikkaa.
                        
                        
                           17.2.2020
                        
                     
                           290.
                        
                        
                           Waseem AL-KATTAN
                           (alias Waseem, Wasseem, Wassim, Wasim; Anouar; Al-Kattan, Al-Katan, Al-Qattan, Al-Qatan; وسيم قطان, وسيم أنوار القطان)
                        
                        
                           Sukupuoli: mies
                           Syntymäaika: 4.3.1976
                           Kansalaisuus: syyrialainen
                           Asema: Damaskoksen provinssin (maaseudun) kauppakamarin puheenjohtaja
                           Sukulaisia/liikekumppaneita tai yhtiökumppaneita/yhteyksiä:
                           Larosa Furniture/Furnishing; Jasmine Fields Company Ltd.; Muruj Cham (Murooj al-Cham) Investment and Tourism Group; Adam and Investment LLC; Universal Market Company LLC; Syyrian kauppakamarien liiton rahastonhoitaja
                        
                        
                           Merkittävä Syyriassa toimiva liikemies, joka hyötyy hallinnosta ja tukee sitä. Omistaa monia yrityksiä ja holdingyhtiöitä, joilla on intressejä ja toimintaa eri taloudenaloilla, kuten kiinteistöjen, luksushotellien ja kauppakeskusten alalla. Waseem Al-Kattan nousi nopeasti merkittäväksi liikemieheksi määräämällä veroja tavaroille, joita salakuljetettiin Itä-Ghoutan alueelle piirityksen aikana, ja on nyt osallisena hallintoa hyödyttävässä aggressiivisessa klientelismissä. Koska Waseem Al-Kattanilla on läheiset yhteydet hallintoon, hän saa taloudellista hyötyä etuoikeutetuista mahdollisuuksista osallistua julkisiin tarjouskilpailuihin sekä saada valtion virastojen myöntämiä lisenssejä ja hankintasopimuksia.
                        
                        
                           17.2.2020
                        
                     
                           291.
                        
                        
                           Amer FOZ
                           (alias عامر فوز)
                        
                        
                           Sukupuoli: mies
                           Syntymäaika: 11.3.1976
                           Kansalaisuus: syyrialainen
                           Passin numero: 06010274747
                           Asema: ASM International General Trading LLC -yhtiön (ASM International Trading) toimitusjohtaja
                           Sukulaisia/liikekumppaneita tai yhtiökumppaneita/yhteyksiä: EU:n luetteloon merkitsemä Samer Foz; EU:n luetteloon merkitsemä Aman Holding (Aman Damascus -osakeyhtiö); ASM International General Trading LLC (ASM International Trading)
                        
                        
                           Merkittävä liikemies, jolla on omaan liiketoimintaansa ja perheensä liiketoimintaan liittyviä intressejä ja toimintaa useilla Syyrian talouden aloilla, muun muassa Aman Holding -yhtiön kautta (tunnettiin aiemmin Aman Groupina). Hyötyy taloudellisesti Aman Holding -yhtiön kautta tarjoutuvista kaupallisista mahdollisuuksista ja tukee Assadin hallintoa, osallistuen muun muassa hallinnon tukemaan Marota Cityn kehittämiseen. Vuodesta 2012 lähtien hän on ollut myös ASM International Trading LLC -yhtiön toimitusjohtaja.
                           Hän on myös lähellä veljeään Samer Fozia, joka on merkitty EU:n luetteloon tammikuusta 2019 alkaen Syyriassa toimivana johtavana liikemiehenä ja hallinnon tukijana tai siitä hyötyjänä.
                        
                        
                           17.2.2020
                        
                     
                           292.
                        
                        
                           Saqr RUSTOM
                           (alias Saqr, Saqer; As’ad, Asaad, Asad; Al-Rustom, Al-Rostom; صقر رستم, صقر أسعد الرستم)
                        
                        
                           Sukupuoli: mies
                           Kansalaisuus: syyrialainen
                           Asema: Homsin kansallisten puolustusjoukkojen päällikkö
                           Sukulaisia/liikekumppaneita tai yhtiökumppaneita/yhteyksiä: Damas Real Estate Development and Investment LLC
                        
                        
                           Hallinnon puolisotilaallisista joukoista (Shabiha) koostuvien kansallisten puolustusjoukkojen Homsin paikallisosaston päällikkö. Vastuussa niiden osallistumisesta siviiliväestöön kohdistettuihin raakoihin sortotoimiin Syyriassa. Puolisotilaallisten joukkojensa kautta Saqr Rustom on vastuussa useista sodalla keinotteluun perustuvista järjestelmistä ja hyötyy näin ollen Syyrian hallinnosta ja tukee sitä. Hän on lähellä enoaan, luetteloon merkittyä Bassam Hassania, jonka kanssa hän perusti Damas Real Estate Development and Investment LLC -yhtiön investoidakseen kiinteistöhankkeisiin.
                        
                        
                           17.2.2020
                        
                     
                           293.
                        
                        
                           Abdelkader SABRA
                           (alias Abdelkader, Abd el Kader, Abd al Kader, Abdul Kader Abd al Qadr, Abdul Qadr; Sabra, Sabrah; عبد القادر صبرا; عبد القادر صبره)
                        
                        
                           Sukupuoli: mies
                           Syntymäaika: 14.9.1955
                           Kansalaisuus: syyrialainen; libanonilainen
                           Asema: Sabra Maritime Agencyn omistaja; syyrialais-turkkilaisen liikemiesten neuvoston johtaja; Phenicia Tourism -yhtiön perustajaosakas; Syyrian merenkulkukamarin puheenjohtaja
                           Sukulaisia/liikekumppaneita tai yhtiökumppaneita/yhteyksiä:
                           Phoenicia Tourism -yhtiö (شركة فينيقيا للسياحة); Sabra Maritime Agency (كالةصبره البحرية)
                        
                        
                           Merkittävä Syyriassa toimiva liikemies, jolla on monia taloudellisia intressejä erityisesti merenkulku- ja matkailualalla. Merkittävänä merenkulkualan suurliikemiehenä ja Rami Makhloufin (hallinnon tukijan ja Bashar al Assadin serkun) läheisenä liikekumppanina Abdelkader Sabra tarjoaa Syyrian hallinnolle taloudellista ja rahoitustukea muun muassa offshore-yhtiöiden kautta. Lisäksi Abdelkader Sabra hyötyy yhteyksistään hallintoon, mikä on sallinut hänen laajentaa toimintaansa kiinteistöalalla. Hän on myös osallisena rahanpesussa ja kaupallisessa toiminnassa, joka tukee Syyrian hallintoa ja sitä lähellä olevia.
                        
                        
                           17.2.2020
                        
                     
                           294.
                        
                        
                           Khodr Ali TAHER
                           (alias خضر علي طاه)
                        
                        
                           Sukupuoli: mies
                           Syntymäaika: 1976
                           Kansalaisuus: syyrialainen
                           Asema: Ella Media -palvelujen johtaja ja omistaja; Castle Security and Protection ja Jasmine Contracting -yhtiöiden perustajaosakas; Syrian Hotel Management -yhtiön puheenjohtaja ja perustajaosakas; Ematelin johtaja ja omistaja
                           Sukulaisia/liikekumppaneita tai yhtiökumppaneita/yhteyksiä:
                           Citadel for Protection; Guard and Security Services (Castle Security and protection); Ematel LLC (Ematel Communications); Syrian Hotel Management -yhtiö; Jasmine Contracting -yhtiö.
                        
                        
                           Merkittävä liikemies, joka toimii monilla Syyrian talouden aloilla, muun muassa yksityisten turvallisuuspalvelujen, matkapuhelinten vähittäiskaupan, hotellitoiminnan, mainontapalvelujen ja kotimaan rahansiirtojen alalla.
                           Tukee hallintoa ja hyötyy siitä liiketoimintaansa liittyvän yhteistyön kautta ja osallistumalla salakuljetukseen ja keinotteluun. Khodr Ali Taher omistaa useita yhtiöitä ja on osallistunut muiden yhtiöiden perustamiseen. Hän on osallistunut liiketoimiin hallinnon kanssa, muun muassa muodostamalla Syrian Transport and Tourism -yhtiön kanssa yhteisyrityksen, josta matkailuministeriöllä on kahden kolmasosan osuus.
                        
                        
                           17.2.2020
                        
                     
                           295.
                        
                        
                           Adel Anwar AL-OLABI
                           (alias Adel Anouar el-Oulabi; Adil Anwar al-Olabi; عادل أنور العلبي
                        
                        
                           Sukupuoli: mies
                           Syntymäaika: 1976
                           Kansalaisuus: syyrialainen
                           Asema: Damascus Cham Holding -yhtiön (DCHC) varapuheenjohtaja; Damaskoksen kuvernööri
                        
                        
                           Merkittävä liikemies, joka hyötyy hallinnosta ja tukee sitä. Damascus Cham Holding -yhtiön (DCHC) varapuheenjohtaja; DCHC vastaa Damaskoksen hallintoalueen investointitoiminnasta, varojen hoidosta ja Marota City -hankkeen toteutuksesta.
                           Adel Anwar Al-Olabi on myös Damaskoksen kuvernööri, jonka Bashar Al-Assad nimitti marraskuussa 2018. Damaskoksen kuvernöörinä ja DCHC:n varapuheenjohtajana hän on vastuussa toimista, joilla on pantu täytäntöön hallinnon määräämää pakkolunastettujen maa-alueiden kehittämistä Damaskoksessa (mukaan lukien asetus nro 66 ja laki nro 10) erityisesti Marota City -hankkeen avulla.
                        
                        
                           17.2.2020”
                        
                     
            
               2.   
               Lisätään seuraavat yhteisöt asetuksen (EU) N:o 36/2012 liitteessä II olevassa B osassa (Yhteisöt) olevaan luetteloon:
               
                            
                        
                        
                           Nimi
                        
                        
                           Tunnistetiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”77.
                        
                        
                           Al Qatarji Company
                           (alias Qatarji International Group; Al-Sham and Al-Darwish Company; Khatirji/Katarji/Katerji Group; مجموعة/شركة قاطرخي)
                        
                        
                           Yhteisötyyppi: yksityinen yritys
                           Liiketoiminta-ala: tuonti/vienti; kuorma-autoilu; öljyn ja perushyödykkeiden toimittaminen
                           Johtajan nimi / Johtoporras: Hussam AL-QATIRJI, toimitusjohtaja (EU:n nimeämä)
                           Tosiasiallinen omistaja ja edunsaaja: Hussam AL-QATIRJI (EU:n nimeämä)
                           Virallinen osoite: Mazzah, Damaskos, Syyria
                           Sukulaisia/liikekumppaneita tai yhtiökumppaneita/yhteyksiä:
                           Arvada/Arfada Petroleum Company JSC
                        
                        
                           Merkittävä yhtiö, jolla on toimintaa monilla Syyrian talouden aloilla. Helpottamalla polttoaineen, aseiden ja ampumatarvikkeiden kauppaa hallinnon ja eri toimijoiden, kuten ISISin (Daesh), välillä elintarvikkeiden tuonnin ja viennin varjolla, tukemalla hallinnon rinnalla taistelevia puolisotilaallisia joukkoja ja hyödyntämällä yhteyksiään hallintoon kaupallisen toimintansa laajentamiseksi Al Qatarji -yhtiö – jonka johtokunnan johdossa on nimetty Syyrian kansankokouksen jäsen Hossam Qatarji – tukee Syyrian hallintoa ja hyötyy siitä.
                        
                        
                           17.2.2020
                        
                     
                           78.
                        
                        
                           Damascus Cham Holding Company
                           (alias Damascus Cham Private Joint Stock Company; القابضة الشام دمشق)
                        
                        
                           Yhteisötyyppi: Julkisessa omistuksessa oleva yksityisoikeudellinen yhtiö
                           Liiketoiminta-ala: kiinteistökehitystoiminta
                           Johtajan nimi / Johtoporras:
                           Adel Anwar AL-OLABI, hallituksen puheenjohtaja ja Damaskoksen kuvernööri (EU:n nimeämä)
                           Tosiasiallinen omistaja ja edunsaaja: Damaskoksen hallintoalue
                           Sukulaisia/liikekumppaneita tai yhtiökumppaneita/yhteyksiä:
                           Rami Makhlouf (EU:n nimeämä); Samer Foz (EU:n nimeämä); Mazen Tarazi (EU:n nimeämä);
                           Talas Group, jonka omistaa liikemies Anas Talas (EU:n nimeämä); Exceed Development and Investment Company, jonka omistajia ovat yksityiset sijoittajat Hayan Mohammad Nazem Qaddour ja Maen Rizk Allah Haykal (molemmat EU:n nimeämiä); Khaled Al-Zubaidi ja Nader Qalei (molemmat EU:n nimeämiä)
                        
                        
                           Hallinto perusti Damascus Cham Holding -yhtiön vastaamaan Damaskoksen hallintoalueen investointitoiminnasta, sen varojen hoidosta ja Marota City -hankkeen toteutuksesta. Marota City on luksuskiinteistöhanke, joka perustuu erityisesti asetuksen nro 66 ja lain nro 10 nojalla pakkolunastettuun maahan.
                           Hallinnoimalla Marota Cityn toteuttamista Damacus Cham Holding (jonka varapuheenjohtaja on Damaskoksen kuvernööri) tukee Syyrian hallintoa ja hyötyy siitä sekä hyödyttää liikemiehiä, joilla on tiiviit yhteydet hallintoon ja jotka ovat tehneet tuottoisia sopimuksia tämän yhteisön kanssa julkisen ja yksityisen sektorin kumppanuuksien kautta.
                        
                        
                           17.2.2020”